Førhen, gav man der føl/plagene ekstra foder, når de var på sommergræs? Jeg tænkte på, om jeg ikke bare kunne nøjes med at give min 9 måneders tinkerføl 150g Racing minerals her om sommeren, mens den går på græs og æder sig tyk og fed? Hvad gør i andre?
Jeg var ude at hente et par nye prøvesadler i går, og ud fra samtalen med forhandleren kunne jeg godt tænke mig at høre jeres meninger og erfaringer. Skal en ny sadel ligge i balance (altså vandret sæde) med eller uden rytter? Jeg vil jo selv have at sadlen bare skal falde på plads når den ligger og gjorden er spændt, forhandleren mente den blev trykket mere ned fortil med rytter + efter brug og at det var ok. Min hest er ca. det mindste han nogensinde har været lige nu, dvs. han enten bliver græsfed eller sætter flere muskler (håber jeg) fra nu af. Han er typen med flad ryg og ingen rygrad, boldformede ribben. Derfor er jeg totalhysterisk omkring køb af en sadel som kun næsten ikke er for smal, for så kan jeg bruge den ca. 1 måned om året... Jeg vil ikke ride med en sadel som klemmer skulderen og har tilmed tegnet på ham med tusch for at teste hvor sadlerne lægger sig. Dette er i øvrigt afprøvet uden underlag, og de skal jo også indregnes i den mængde som stopningen trykkes sammen? Til gengæld ligger gjordstropperne bedre på den som ikke falder helt ned på plads, og vil ikke trække sadlen frem. Den som ligger bedst er ligesom skåret skråt tilbage foran på klappen og forreste gjordstrop (begge Y) skal derfor enten foran knæstøtten eller kommer helt ind midt på maven hvis den skal bagom. Jeg vil hellere bruge en pad hvis stopningen virkelig falder for meget end satse på den bliver bred nok efter brug, eller er det tumbet? Jeg har efterhånden mistet en del penge på sadler som er købt i håb om at han ville tabe sig og derefter solgt som næsten nye fordi det ikke gik (længden har så også været et problem) :Pia